Prasasti Sungai Mas I

Prasasti Sungai Mas I merupakan sebuah Batu bersurat yang ditemui di Kampung Sungai Mas di daerah Kuala Muda, Kedah yang bertarikh 592 masihi. Prasasti Sungai Mas I berukuran 416mm panjang dan berkelebaran 230mm di bahagian atasnya dan 257mm di bahagian kiri. Ianya ditemui oleh Encik Ariffin Bin Ibrahim sekitar tahun 1980-an.
Prasasti Sungai Mas I ditulis dalam skrip Pallava, dalam bahasa Sanskrit.
https://historianlodge.historiansecret.com/?p=1364
Sekarang ada di Muzium Arkeologi Lembah Bujang, Merbok, Malaysia.

Di tapak arkeologi Lembah Bujang, wujud penemuan-penemuan prasasti atau batu Bersurat yang kebanyakannya menggunakan akasara India Selatan. Prasasti-prasasti tersebut telah ditemui hasil daripada kerja-kerja tinjauan atau ekskavasi arkeologi yang telah dijalankan oleh para pengkaji Low, Evans, dan Quaritch-Wales. Di samping prasasti yang ditemui hasil daripada ekskavasi dan peninjauan, wujud juga prasasti lain yang ditemui secara tidak sengaja.Sehingga kini, telah ditemui sebanyak 13 buah prasasti arau batu bersurat di Lembah Bujang. Prasasti-prasasti tersebut adalah Batu Bersurat Bukit Meriam, Batu Bersurat Cherok Tokkun, Batu Bersurat Buddhagupta, Batu Bersurat Bukit Choras (Tapak Satu), Batu Bersurat Bersurat Kampung Pendiat (Tapak 2), Batu Bersurat Kepingan Perak Tapak 10, Batu Bersurat Kepingan Emas Tapak 8, Batu Bersurat Kepingan Bata Pengkalan Bujang, Batu Bersurat Sungai Mas I, dan Batu Bersurat Cembul Perak Tapak 14. Kesemua Batu Bersurat tersebut ditemui dari tahun 1850 hingga 1980. Prasasti-prasasti yang baru ditemui di dalam penyelidikan terkini di Lembah Bujang termasuklah Batu Bersurat Kepingan Emas Sungai Batu, Batu Bersurat Sungai Batu, dan Batu Bersurat Sungai Mas II.

Teks Prasasti

Barisan satu: ajñānāc=(c)īyate karmma janmanaḥ karmma kāra(ṇaṃ)

Barisan kedua: janmanaḥ karmma kāra(ṇaṃ) karmmā bhā(van na ja)ya te

Terjemahan:

Daripada kejahilan, karma terkumpul, dan penyebab kepada kelahiran semula adalah karma

Dengan ilmu, karma akan terkumpul, tanpa karma, seseorang tidak akan dilahirkan semula

Lihat juga
Prasasti Sungai Mas II

Rujukan

Kategori:Kedah Tua